Diari Oficial de la Generalitat Valenciana


Sumari del DOGV 9821, del 04-04-2024 (2024/2412)

RESOLUCIÓ del Servici Territorial d'Indústria, Energia i Mines de València, per la qual es convoca l'alçament d'actes prèvies a l'ocupació de determinades finques afectades pel projecte d'execució de línia subterrània d'evacuació de 132 kV del Projecte FV Ayora III, en els termes municipals de Jarafuel, Ayora i Zarra. (Expedient ATALFE/2020/13. Expedient d'expropiació forçosa JUEXPR/ 2024/1/46).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9821

Data del DOGV
:   04-04-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/2412


Data del document
:   29-02-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Resolució

Descriptors 

:   * Conselleria d'Innovació, Indústria, Comerç i Turisme

RESOLUCIÓ del Servici Territorial d'Indústria, Energia i Mines de València, per la qual es convoca l'alçament d'actes prèvies a l'ocupació de determinades finques afectades pel projecte d'execució de línia subterrània d'evacuació de 132 kV del Projecte FV Ayora III, en els termes municipals de Jarafuel, Ayora i Zarra. (Expedient ATALFE/2020/13. Expedient d'expropiació forçosa JUEXPR/ 2024/1/46). [2024/2412]  
Amb data de 28 de juny de 2023, la Direcció General d'Indústria, Energia i Mines va dictar Resolució per la qual s'atorga a Acciona Generación Renovables, SAU, autorització administrativa prèvia, autorització administrativa de construcció i aprovació del pla de desmantellament i restauració de l'entorn per a una central fotovoltaica, situada a Jarafuel (València), de potència 25,740 MWn / 28,753 MWp, denominada FV Ayora III, inclosa la infraestructura d'evacuació comuna per a esta i les centrals fotovoltaiques FV Ayora I i FV Ayora II, consistent en la SET Ayora Solar 132/30 kV i la línia subterrània d'evacuació de 132 kV des d'esta fins al suport núm. 17 de la línia aèria existent entre les subestacions SET Villanueva-SET Ayora, i es declara, en concret, la utilitat pública d'esta línia subterrània (expedient ATALFE/2020/13).   
  
Esta declaració d'utilitat pública, d'acord amb el que disposa el Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, porta implícita la necessitat d'ocupació dels béns i drets afectats i implica la urgent ocupació d'estos, a més els són aplicable el procediment d'urgència que determina l'article 52 de la Llei d'expropiació forçosa, de 16 de desembre de 1954.  
En virtut d'això, este Servici Territorial d'Indústria, Energia i Mines de València, en compliment del que disposa l'esmentat article 52 de la Llei d'Expropiació Forçosa, ha resolt convocar les persones titulars dels béns i drets afectats a l'Ajuntament on radiquen les finques afectades, com a punt de reunió per a, de conformitat amb el procediment que establix l'esmentat article, dur a terme l'alçament d'actes prèvies a l'ocupació i, si és el cas, les d'ocupació definitiva.  
  
Totes les persones interessades o titulars de qualsevol classe de dret o interés sobre els béns afectats hauran d'acudir personalment o representades mitjançant la deguda autorització, aportant els documents acreditatius de la seua titularitat i l'últim rebut de la contribució, així com també podran ser acompanyades de persones que periten i un/a notari/ària, si ho consideren oportú, amb despeses a càrrec seu.  
L'alçament d'actes tindrà lloc el pròxim dia 28 de maig de 2024, a partir de les 09.30 hores, en les dependències de l'Ajuntament de Zarra.  
  
L'orde d'alçament d'actes es comunicarà mitjançant l'oportuna cèdula de citació, figurant la relació de les persones titulars convocades en el tauler d'edictes de l'ajuntament esmentat i en l'annex.  
  
Se significa que esta publicació es realitza igualment, als efectes que determina l'article 44 de la Llei 39/2015, d'1 d'octubre, del procediment administratiu comú de les administracions públiques, de notificació d'esta resolució als titulars desconeguts o amb domicili desconegut o a aquells en què, intentada la notificació, no s'haja pogut realitzar.  
  
En l'expedient expropiatori Acciona Generación Renovables, SAU assumirà la condició de beneficiària.  
  
València, 29 de febrer de 2024.-El cap del Servici Territorial d'Indústria, Energia i Mines: Roberto Javier Anchel Añó.